alibayram/wikipedia-40-langs huggingface dataset:
دينا باول

دينا حبيب باول امريكية من اصل مصرى من مواليد سنة 1973. مساعدة وزير الخارجية الأمريكى للشئون التعليم والثقافة. نايبة وكيل وزارة الخارجية للشئون الدبلوماسية العامة و الشئون العامة. هاجرت لـ الولايات المتحدة و هى صغيرة.

لينكات

مصادر 

مواليد 1973
مصريين عاشو فى امريكا
امريكان مصريين
سياسيين امريكان
اقباط
اقباط المهجر
شخصيات الحزب الجمهورى الامريكى
نونى درويش

نوني درويش مولوده سنة 1949 بإسم ناهد مصطفى حافظ درويش. أطلق مؤيدون لنظام مبارك في مصر ومنهم إعلاميون وقانونيون شائعات بانها كانت مؤسسة حركة عرب من اجل اسرائيل وهى الضابط المسئول من قبل فريدم هاوس عن تجنيد رموز من حركة 6 ابريل فى مصر والشرق الاوسط لنشر الفوضى تحت مسمى نشر الديموقراطيه و مهاجمه الجيش المصرى و الشرطه .
 هى كاتبه و متكلمه امريكيه مصريه. هى مؤيده للسلام بين العرب و اسرائيل. أبوها هو مصطفى حافظ درويش, و كان مدير للمخابرات العامه المصريه فى غزه فى خمسينات القرن العشرين, و مؤسس و قائد للعمليات الفدائية فى فلسطين. اختها الميّته هى هدى, بتشتغل دكتورة, و اختها مى, مرات الكاتب شريف الشوباشى.

درست علم الاجتماع فى الجامعه الامريكيه فى القاهره و إتخرجت منها سنة 1969. هاجرت سنة 1978 للولايات المتحده مع جوزها. اعتنقت المسيحيه, بيتنسب ليها قولها ”الاسلام هو اللى سابنى و بروح للكنيسه بحيث مش بيتكلمو فى السياسه عشان أسمع كلام عن الحب, ماعُدتش بسمعه فى جوامعنا.“ ظهرت على قناة الحياه المسيحيه و روت قصة اعتناقها المسيحيه. كتبت مقالات تنتقد فيها اللى بتشوفه على انه تطرف اسلامى و أسست حركة ”عرب لأجل اسرائيل“.

مصريين امريكان
مواليد 1948
امريكان مصريين
مصريين عاشو فى امريكا
مسلمين دخلوا فى المسيحية
اقباط
اقباط المهجر
منتقدين للاسلام
صهاينه
مصريين ضد ثورة 25 يناير
يوسف بدروس

يوسف بدروس كاتب اغانى مصرى كبير كتب اشهر اغانى فريد الأطرش وأسمهان و لكثير غيرهم. توفى سنة 1987 وعمره 82 سنه, وترك عشرات الاغانى.

كتب 

 احلام تغنى
 من القلب
 اغاريد

فيلموجرافيا 
 
 عفريته هانم (1949) .... تأليف اغانى
 شهر العسل (1945) .... تأليف اغانى
 ليلة الجمعه (1945) .... تأليف اغانى

اغانى فريد الأطرش من شعر يوسف بدروس 

 ابكي يا عينى يوسف, بدروس فريد الأطرش من فيلم مقدرش
 أحلف لك يوسف بدروس, فريد فيلم إنت حبيبى
 احلف لى
 اخر كذبة, يوسف بدروس فريد فيلم اخر كذبه
 اعمل ايه
 الهام الجديد
 إمتى تعود
 أنا قلبى بيقول, يوسف بدروس فريد فيلم بلبل أفندى
 أنساك وأفتكرك تانى
 بتسألينى عن حالى
 بحب من غير أمل, يوسف بدروس فريد اول ألحان فريد الأطرش
 حبيبى فين, يوسف بدروس فريد فيلم مقدرش
 حبيت وكان
 رح يجى يوم وتحبينى
 ساعة بقرب الحبيب, يوسف بدروس فريد فيلم شهر العسل
 ساعة الوداع
 الشريد
 صدقينى
 طلع الفجر
 عتاب الحبيب
 عرفت مقدارك
 عمرى ما حقدر أنساكى
 ليه يا روحى يوسف بدروس فريد فيلم أحلام الشباب
 من يوم جفاكى
 نداء الليل
 نشيد الحبيب
 وحيتاك, يوسف بدروس فريد فيلم إنتصار الشباب
 يا ريت تذوقنى
 يا فرحتى يوم ما تجينى
 ياللى مواعدنى, يوسف بدروس فريد فلم شهر العسل
 يا مصر كنت فى غربة وحيد, يوسف بدروس فريد غناها بعد عودته من لندن عام 1940
 يا انسان تسرى
 يوم اللقاء

مواليد 1905
وفيات 1987
شعرا مصريين
اقباط
الفريد فرج

ألفريد مرقس فرج (كفر الصيادين ، الزقازيق ، محافظة الشرقيه ، 1926 - لندن ،انجلترا ، 4 ديسمبر 2005) كاتب مسرحى من أهم كتاب المسرح فى مصر.

نشئته 
اتولد ألفريد فرج فى محافظة الشرقيه لكن نشئته كانت فى اسكندريه اللى عاش فيها لغاية ما اتخرج من جامعتها. من صغره غوى المسرح و كان بيشارك فى فرق التمثيل فى المدرسه. دخل كلية الاداب فى جامعة اسكندريه قسم لغه انجليزى و اتخرج سنة 1949 و اشتغل مدرس انجليزى لمدة ست سنين و اشتغل صحفى وناقد أدبى فى مجلة روزاليوسف و مجلة التحرير وجورنال الجمهوريه لغاية ما اتفرغ للمسرح ما بين 1964 و 1965 و هى الفتره اللى كتب فيها مسرحيات اتناولت التغييرات الاجتماعيه اللى حصلت فى مصر بعد ثورة 23 يوليه 1952 ، و اشتغل مستشار لهيئة المسرح والموسيقا والفنون الشعبيه. اشتغل مستشار لإدارة الثقافه فى وهران فى الجزاير من سنة 1973 لسنة 1979 من ضمن جهود مصر لتطوير المنطقه اللى حواليها و النهوض بيها ، و اشتغل مستشار برامج الفرق المسرحيه التابعه للثقافه الجماهيريه و مستشار للهيئه العامه للمسرح ، و مدير للمسرح الكوميدى ،و اشتغل كمان فى لندن كمحرر ثقافى لجرانيل عربيه.

مسرحياته 

اول نص معروف كتبه كان " صوت مصر " و بسبب انتمائته اليساريه و افكاره السياسيه اعتقل لمدة خمس سنين من 1959ل1964 فى عهد جمال عبد الناصر ، و لما خرج من المعتقل كتب " حلاق بغداد " اللى اتناول فيها فكرة الحريه و الاستقلال و " على جناح التبريزى و تابعه قفه ".

الفريد فرج كان من الجيل المسرحى اللى جه بعد جيل توفيق الحكيم ، جيل يوسف ادريس و سعد الدين وهبه و نعمان عاشور و ميخائيل رومان و محمود دياب و رشاد رشدى ، و واحد من اعمدة المسرح المصرى فى فترة ستينات القرن العشرين ، و كاتب قدر يشكل الذوق المسرحى الرفيع. مسرحياته ناقشت هموم السياسه المعاصره زى فى مسرحيته " الزير سالم " عن حرب البسوس ، و إكمنه درس اللغه و الادب الانجليزى فكان مطلع على المسرح الانجليزى و قرا لشيكسبير و بيرنارد شو و اوسكار وايلد و غيرهم ، و اتأثر بقصص الف ليله و ليله و كان بيعتبر مواضيعها كنز لأدب بيجسد الهويه الوطنيه. كتب مسرحيات كتيره من ضمنها " سقوط فرعون " و " سليمان الحلبى " اللى اتناول فيهم الاستقلال الوطنى ، و " رسائل قاضىسيبييا " ، و " عسكر و حراميه " و الكوميديا الاجتماعيه " زواج على ورقة طلاق " و " عطوه ابو مطوه " اللى قام بدور البطوله فيها الممثل يحيى الفخرانى.

كرمته الدوله المصريه بجوايز كتيره و اخد وسام العلوم و الفنون من الدرجه الاولى. اتوفى فى مستشفى فى لندن فى 4 ديسمبر 2005.

أهم مسرحياته 
 سقوط فرعون
 حلاق بغداد
 الزير سالم
 سليمان الحلبي
 عسكر وحراميه
 على جناح التبريزى وتابعه قفه
 النار والزيتون
 جواز على ورقة طلاق
 غراميات عطوه ابو مطوه 1993

جوايز و اوسمه مصريه 
 جايزة الدوله التشجيعيه فى التأليف المسرحى سنة 1965.
 وسام العلوم والفنون من الدرجه الاولانىى.
 جايزة الدوله التشجيعيه للتأليف المسرحى.

مصادر 
 المصرى النهارده ، عدد 2000 ،4 ديسمبر 2009 

مواليد 1929
وفيات 2005
كتاب مصريين
مسرحيين مصريين
خريجين جامعه الاسكندريه
اقباط
شراقوه
ناس من الزقازيق
ادبا مصريين
ادب مصرى حديث
روائيين مصريين
مفكرين
مفكرين مصريين
حسين بيكار

حسين امين بيكار فنان تشكيلى متميز. اتولد يوم 2 يناير 1913 فى اسكندرية، دخل كلية فنون جميلة سنة 1928. اتوفى فى 16 نوفمبر 2002.
 اتولد فى حى الأنفوشى اسكندرية
 دخل مدرسـة الفنون الجميلة العليا سنة 1928 و اتخرج سنة 1933
 اشتغل معيد فى كلية الفنون الجميلة
 صاحب مدرسة للفن الصحفى وصحافة الاطفال
 رسام ومصور وشاعر وفيلسوف وموسيقى
 عنده بنت واحدة (راندا) وعايشة فى لندن مع بنتها (روزا)

الجوايز و الاوسمة 
 وسام الاستحقاق من منطقة الحليفية فى المغرب.
 وسام العلوم والفنون من الطبقة الأولى من الحكومة المصرية، سنة 1972.
 شهادة تقدير الدولة من أكاديمية الفنون فى عيد العلم، سنة 1972.
 جايزة "عبدالناصر" المشتركة مع الاتحاد السوفييتى ، سنة 1975.
 جايزة الدولة التقديرية فى الفنون من المجلس الاعلى للثقافة، سنة 1980.
 وسام الاستحقاق من الطبقة الأولى، سنة 1980.
 درع ريادة ثقافة الطفل من مجلة علاء الدين اللى بتصدرها دار الاهرام من سنة 1997 تحت رعاية سوزان مبارك.
 جايزة مبارك فى الفنون من المجلس الاعلى للثقافة، سنة 2000.

اشهر لوَحه 
 تكوين من النوبة
 جنى البرتقال
 لحن نوبى
 لحن ريفى

مواليد 1913
وفيات 2002
رسامين مصريين
كتاب ادب اطفال مصريين
مصريين اخدوا جايزة الدوله التقديريه
بهائيين
اسكندرانيه
ناس من الانفوشى
جرجس بن الخطير

جرجس بن الخطير ، اتلقب بـ تاج الدين و " الشيخ التاج " ، موظف دوله مصرى مسيحى كبير فى عهد السلطان الأشرف برسباى. ابن الخطير كان مسيحى مصرى من المقربين للأشرف برسباى قبل ما يتسلطن و ادار ديوانه فى عهد السلطان المؤيد شيخ. اترقى فى خدمة الديوان المصرى و عينه رئيس على الديوان الخاص و على الديوان المفرد ، وبعد ما اتسلطن برسباى رقاه و بقى ناظر الاسطبل السلطانى و إستدار المقام الناصرى لإبن السلطان برسباى و اشتغل فى مراكز تانيه مرموقه. اتعرف بالعفه و الأمانه و السياسه العادله و اهتمامه بشئون الفلاحين المصريين و مراعاتهم .

ألقاب و مصطلحات مملوكيه فى المقاله 
 إستدار ( بتكتب ساعات أستادار بضم الالف وده غلط ) . رئيس المخازن السلطانيه المتعلقه بالمطابخ و الحاشية و الجاشنكيريه و المصاريف و الكسوه و غيرها و ده كان مركز كبير جداً اللى بيقوم بيه بتبقى عليه مسئوليات ضخمه.

فهرست

المراجع 
 المقريزى : السلوك لمعرفة دول الملوك ، تحقيق محمد عبد القادر عطا ، دار الكتب العلميه ، بيروت 1997.

مماليك
سياسيين مصريين
امرا ورجال دوله من العصر المملوكى
اقباط
جورج ابيض

جورج الياس ابيض (5/51880-1959)، ممثل سينما ومسرح لبنانى مصرى.
 
 اتولد جورج ابيض فى بيروت فى لبنان وهاجر لمصر لما كان عمره 18 سنه
 درس فى معهد الفنون المسرحية
 قدم اول فيلم غنائي مصري
 عمل جورج ابيض على راس فرقته حتى سنه 1932
 اول نقيب للممثلين فى مصر سنة 1942
 اخد رتبة البكاوية من الدرجة الاولى سنة 1945
 كان متجوز الفنانة الكبيرة والعظيمة دولت أبيض

مسرحياته 

 اوديب الملك
 لويس الحاى عشر
 عطيل
 تاجر البندقية
 ترويض النمرة
 عدو الشعب
 شارل السادس
 تيمور لتلك الساحرة
 العشرة الاولى
 الشعلة
 العرائس
 صلاح الدين وملكة أورشليم
 ابطال المنصورة
 الحاكم بأمر الله
 الهوارى
 حور محب
 عاصفة على بيت وسفينة نوح
 البدوية

لينكات برانيه 

 

مواليد 1880
وفيات 1959
مسيحيين لبنانيين
ممثلين لبنانيين
لبنانيين عاشو فى مصر
مصريين لبنانيين
ممثلين مصريين
مسرحيين مصريين
دولت ابيض

دولت ابيض ممثلة سينما ومسرح مصريه
 
 فنانة كبيرة وعظيمة شاركت زوجها جورج ابيض فى المسرح
 اشتهرت فى السينما المصرية بدور الام القاسية او الحما
 امها من اصول روسية اما ابوها حبيب بطرس قصبجي فهو من اسيوط
 اتولدت فى اسيوط فى يوم 29 يناير سنة 1896
 اكتشفها عزيز عيد
 أبتدت حياتها مع عزيز عيد فى المسرح فى الفرقة اللى كونها سنة 1917 فقدمها فى مسرحية ”خللي بالك من اميلي“
 اتجوزت من الفنان الكبير جورج ابيض فى سنة 1923 فغيرت اسمها من دولت قصبجي لابيض

افلامها 

 أولاد الذوات مع يوسف وهبى سنة 1932
 الوردة البيضاء مع محمد عبد الوهاب سنة 1933، ومن اخراج محمد كريم
 الدكتور سنة 1939
 قلب امرأة مع امينه رزق سنة 1940
 مصنع الزوجات 1941
 دنيا مع احمد سالم وراقية ابراهيم
 خفايا الدنيا
 ابن البلد
 الموسيقار مع المطربة لور دكاش ويعقوب طانيوس واخراج السيد زيادة
 دايما فى قلبي اول فيلم أخرجه صلاح ابو سيف بطولة عقيلة راتب والوجه الجديد انذاك عماد حمدى
 المنتقم مع احمد سالم
 قلبي وسيفي
 امحسوب العائلة وهو الفيلم اللى ظهرت فيه نجاة الصغيرة وهي طفلة
 من القلب للقلب بطولة ليلى مراد وكمال الشناوى الاب مع زوجها جورج فيلم
 الشيخ حسن مع حسين صدقي
 الحب العظيم
 المراهقات
 غرام الأسياد
 الحقيقة العارية
 اخر ما مثلت كان فيلم امبراطورية م مع فاتن حمامة

جوايز 

 جايزة التمثيل التانية سنة 1925
 الجايزة الأولى فى الكوميديا سنة 1925
 وسام الدولة فى الفنون فى عيد العلم سنة 1960

مواليد 1896
وفيات 1978
ممثلات مصريات
مصريين روس
اقباط
اشخاص من محافظه اسيوط
ناس من مدينة اسيوط
طارق حجى

طارق حجى كاتب ومفكر ليبرالى من مصر. (مواليد 12 اكتوبر 1950 بور سعيد , مصر).

كتبه 

 افكار ماركسيه فى الميزان (1978).
 الشيوعيه والاديان .
 تجربتى مع الماركسيه .
 ما العمل ؟
 الاصنام الاربعه .
 ثالوث الدمار .
 مصر بين زلزالين .
 التحول المصيرى .
 نظرات فى الواقع المصرى .
 نقد العقل العربى (2003)
 الثقافه اولا واخيرا .
 قيم التقدم .
 تاملات فى العقل المصرى .
 هوامش على دفتر العقل المصرى .
 الاداره والواقع العربى .
 On Management & Petroleum Industry
 Egypt's Contemporary Problems
 Critique of Marxism
 Egyptian Political Essays
 Culture, Civilization & Humanity عن دار نشر Frank Cass البريطانيه/الامريكيه "400 صفحه بالانجليزيه" (لندن/بورتلاند) فى 2003
 L’inéluctable Transformation (بالفرنسيه) (1991)

لينكات برانيه 

 موقع طارق حجى
 المزيد من موسوعه النجاح 
 مقالات د. طارق حجى 
 مقابلات تليفزيونيه لدكتور طارق حجى
 مقالات وفيديوهات

مصادر 

مواليد 1950
قانونيين مصريين
مفكرين مصريين
ليبراليين مصريين
خريجين جامعه عين شمس
بورسعيديه
عمرو اديب

عمرو عبد الحى مصطفى اديب (اتولد فى المحله الكبرى، مصر، 23 اكتوبر 1963) اعلامى و مقدم برامج مصرى متميز اشتهر بوقوفه مع الانظمة الحاكمة (مبارك والسيسي ومعرضته الشديدة للرئيس محمد مرسي). عنده شعبيه كبيره فى مصر بين كل طبقات الشعب المصرى و شعبيه كبيره كمان فى الدول العربيه. الابن الوسط للسيناريست و الكاتب عبد الحى اديب و اخو المنتج السينمائى عماد اديب (اخوه الكبير) صاحب شركة جود نيوز. درس فى فيكتوريا كوليج فى القاهره و بعدين فى كلية الاعلام فى جامعة القاهره. بيعتبر عمرو اديب من أحسن اللى بيقدمو البرامج التلفزيونيه فى مصر و مشهور باسلوبه المتميز اللى بيتكلم بيه. من برامجه المشهوره اللى بيقدمها برنامج القاهره اليوم على قناة اليوم اللى تبع شبكة اوربت شوتايم (OSN) و الاول كان بيتبع بس شبكة اوربت بس بعد الاندماج للشوتايم دلوقتي بقى برنامج الحكاية على mbc مصر بيتذاع على اكثر من 6 اقمار البرنامج بيتشاف فى اكتر من قاره فى العالم، و بيرأس تحرير جورنال العالم اليوم و المدير التنفيذى لشركة جود نيوز الاعلاميه بتاعة أخوه عماد اديب.

عمرو اديب مجوز المذيعه و الاعلاميه المشهوره فى مصر و اللى شغاله فى التلفزيون المصر و كمان شبكة قنوات النيل (NTN) لكن الايام دى بتقدم برنامج على قناة الحدث لميس الحديدي و جايب منها ولدين.عمرو اديب معروف بوطنيته و شعوره الانتمائى لبلده مصر و كانت ليه مواقف مشرفه فى التصدى لمحاولات تشويه صورة مصر فى الاعلام العربى. بعد ماتش الكوورة فى تصفيات كاس العالم بين مصر و الجزاير يوم 18 نوفمبر 2009 فى السودان فتح تليفونه على الهوا عشان يتلقى طلب مساعدات من المصريين فى السودان عشان يوصلها للمسؤولين. و استمر فى مناقشة الموضوع و اتعرض المصريين لاساءات من المشجعين الجزايريين بعد الماتش و ضرب على مصالح مصر فى الجزاير و تدمير مكتب شركة مصر للطيران فى الجزائر. عمرو اديب كمان معروف بحبه و انه بيشجع نادى الزمالك.

مكالمه تليفونيه 
جزء من مكالمه تليفونيه حلوه فى برنامج القاهره اليوم بتاريخ 23 نوفمبر 2009 عن موضوع القوميه العربيه بين عمرو اديب و العربى فهد العرابى رئيس أسبا للدراسات و العلوم و الاعلام عشان اعتداءات الجزايريين على المصريين و اللى بتلقى ضؤ على مفهوم العروبه اللى فيه مصريين بقوا بيعتبروها ابتزاز:

- العرابى: لحد لو هاجموها الجزائريين لحد لو هاجموها السعوديين لحد لو هاجمها أى حد، مصر معروف دورها و معروف تاريخها، هى دوله رائده و هى دوله لازم تكون فعل قياديه و انت جلت جبل يومين مع المعنى هدا ان مصر بدورها القيادى لازم أن تتحمل كثير من الاساءات، نعم لازم تتحمل

- عمرو اديب: ليه ؟

- العرابى: لازم تتحمل

- عمرو اديب: ليه مكتوبه فى كتاب يعنى ؟ ربنا قال ايه.. ربنا قال "ادخلوها ان شاء الله امنين" مش ضاربين..

- العرابى: نعم؟

- عمرو اديب: ربنا.. هل كتب فى القرأن على مصر ان ده يكون قدرها ؟

- العرابى: نعم

- عمرو اديب: ايوه ؟

- العرابى: نعم انك تكون قائد للعالم العربى و القائد هو الرائد يتحمل..

شوف كمان 
 العروبه

مواقع خارجيه ليها علاقه بالموضوع 
 الموقع الرسمى لمحبى برنامج القاهره اليوم و الاعلامى عمرو اديب

مصادر 
 زمالكفانس كوم، 24 نوفمبر 2009، القاهره اليوم: القومية العربية الزائفة.

مواليد 1963
اعلاميين مصريين
غرباويه
ناس من المحلة الكبرى
مصريين ضد ثورة 25 يناير
متعلمين فى جامعة القاهره
وهابيه

الوهابيه هى حركه مذهبيه و سياسيه سميت بالاسم ده لانها انتسبت لمحمد بن عبد الوهاب اللى قام بالدعوه و نشرها لكن اتباع محمد بن عبدالوهاب لايطلقون على انفسهم انهم وهابيين ولايعتبرونه مذهبا.

بداية الحركه 
بدات الحركه بتعاون محمد بن عبد الوهاب و محمد بن سعود اللى فكرو انهم يعملو دوله ( سلفيه ) ويكون محمد ابن سعود هوا القائد السياسى للدوله و يكون محمد بن عبد الوهاب هوا القائد الدينى او راجل الدين الاول فيها و اخد تفكيرهم يروح ناحية التوسع على حساب الولايات اللى جمب الحجاز على اساس انهم كفار و بعدو عن تعاليم الاسلام .

عقيدة الوهابيين (السلفيين) 
بتقوم عقيدة السلفيين على 6 حاجات:
 تقديم النقل (كلام القرآن والحديث) على العقل.
 عدم تأويل النقل والفهم الحرفى له.
 مصادر التشريع هيا القرآن والسنه بس.
 مفيش فرق بين الحديث المتواتر وحديث الاحاد.
 فهم النصوص زي ما فهمها السلف من غير تجديد.
 عدم التقليد فى الدين واتباع المذاهب.

تأسيس الدوله السعوديه الأولى 
محمد بن عبد الوهاب و محمد بن سعود حاربو كتير من الممالك اللى حواليهم و ضموها ليهم ( و ده السبب فى ان السعوديه مساحتها كبيره جدا بالنسبه لباقى دول جزيرة العرب اللى حواليها ) و مع توسعات الدوله الوهابيه على حساب بقية الولايات الى فى شبه جزيرة العرب و اللى كانت كلها تحت الاحتلال التركى فده خوف الحاكم التركى ( العثمانى ) من دولة محمد بن عبد الوهاب و محمد بن سعود اللى وجودها كان خطوره كبيره على السلطان التركى نفسه.

محمد على 
فى الوقت ده اللى عنده القوه العسكريه اللى ممكن يقضى بيها على الدوله الوهابيه هوا محمد على باشا فطلب السلطان العثمانى من محمد على انه يقضى على خطر الدوله الوهابيه فبعت محمد على باشا ابنه ابراهيم باشا للمهمه دى و فعلا نجح فى انه يقضى على الدرعيه العاصمه بتاعتهم فكان حكم مصر ليه و لولاده من بعديه مكافاه ليه بعد ما قضى على دولة السعوديه الوهابيه.

هد الاثار الاسلاميه على ايد الوهابيين 
بيقوم الوهابيين فى السعوديه بحمله منظمه لهد الاثار الاسلاميه من مساجد واضرحه وبيوت ومقابر تخص الفتره الاولانيه اللى ظهر فيها الاسلام فى الحجاز، وبيحصل التدمير ده بالذات حوالين مكه والمدينه ولسه مستمر من بدايات القرن التسعتاشر لحد دلوقتى.

الاثار اللى اتهدت 
جوامع
هد السلفيين اكتر من 44 جامع منهم:
 جامع حمزة بن عبد المطلب عم محمد.
 جامع فاطمه الزهراء بنت محمد.
 جامع المنارتين.
 جامع عثمان بن عفان.

مقابر
 مدفن آمنة بنت وهب، ام محمد (فى الابواء).
 مدفن عبد الله بن عبد المطلب، ابو محمد (فى المدينه).
 مدافن جنة المعلى او الحجون، كان مدفون فيها عبد المطلب جد محمد، ومراته خديجه، وعمه ابو طالب وغيرهم من اجداد محمد وعيلته.
 مدافن البقيع او جنة البقيع، وكان مدفون فيها كل زوجات محمد ما عدا خديجه وميمونه، وابراهيم ابنه من ماريه القبطيه، ورقيه بنت محمد من خديجه، وعباس بن عبد المطلب عم محمد وغيرهم.

مصادر 

طوايف اسلامية
سياسه
اسلام
مذاهب اسلاميه
جاوس

يوهان كارل فريدريش جاوُس  (Johann Carl Friedrich Gauss) كان عالم رياضيات ألمانى.

حياته 
اتولد جاوس لعيله فقيره فى مدينه براونيشفايج (Braunschweig) سنة 1777 و كانت اكبر أمانى والده انه ابنه يبقى بناء أو بستانى، و ظهرت براعته و هو طفل فى سن تلات سنين لما اكتشف لوالده  غلط فى راتبه الأسبوعى.

ساهم فى مجالات كتيره منها نظريه الاعداد و الاحصا و التحليل الرياضى و الهندسه التفاضليه و الفلك و البصريات و الجوديسيا و الاستاتيكا الكهربيه و معروف ب"أمير الرياضيات"، و بيعتبر واحد من أعظم علما الرياضيات فى كل العصور، و ليه تأثير كبير جدا فى فروع كتيره من الرياضيات و العلوم، و بيعتبر من أكتر علما الرياضيات أهميه، كان بيسمى الرياضيات بـ "ملكه العلوم".

كان طفل معجزه، أنجز أول اكتشاف ليه و هو فى مرحله المراهقه، و كمل كتابه و اللى بيسميه علما الرياضيات تحفته (Disquisitiones Arithmeticae) سنه 1798 و سنه 21 سنه بس، و الكتاب ده هو أساس نظريه الاعداد.

بقى أستاذ و مدير لمرصد جونتجن، و لتكريمه جامعه جوتنجن اللى كان طالب و أستاذ فيها و بالتعاون مع مدينه جوتنجن و جمعيه جاوس عملو سنه 2005 هى سنه جاوس و اتعملت مهرجانات و مموديل و محاضرات تخليدا لاسمه فى السنه دى.

اتوصل جاوس لحل المعادلات من حدين، و أثبت قانون التبادل التربيعى، و أسس النظريه الرياضيه للكهربا، و تكريما ليه اتسمت وحده قياس الحث الكهرومغناطيسى باسمه (جاوس)، كان اسمه موجود على ضهر المارك الألمانى فئه العشر ماركات.

مات فريدريش جاوس فى جوتنجن سنة 1855.

شوف كمان 
 قانون جاوس
 قانون جاوس المغناطيسى

لينكات برانيه

مصادر 

علما
او ثانت

او ثانت ( ဦးသန်   U Thant) (بنتانا, بورما, 22 يناير 1909 - 25 نوفمبر 1975), تالت امين عام للأمم المتحده, خلف داج همرشولد اللى اتقتل فى حادثة طياره.

اتولد او ثانت فى بنتانا فى بورما (ميانمار) سنة 1909 واتعلم فى المدرسه الوطنيه العليا فى بنتانا بعدين فى جامعة رانجون, وبعد تخرجه عمل فى التعليم والاعلام فعمل مدرس فى المدرسه الوطنيه العليا وعُين ناظر فيها سنة 1931 و بعد ما نجح وحصل على المركز الاول فى امتحان للعمل فى المناصب التعليميه فى المدارس الثانويه الوطني، و بقى كعضو فى لجنة الكتب المدرسية فى بورما وفى مجلس التعليم الوطنى قبل الحرب العالميه الثانيه و فى نفس الوقتاشتغل صحفى غير متفرغ وفى سنة 1942 عملاو ثانت لعدة اشهر كأمين للجنة اعادة تنظيم التعليم فى بورما و بعدين رجع مرة اخرى ليكون ناظراً فى المدرسه الوطنيه العليا وبقى فى منصبه ده اربعة اعوام لحد تم تعيينه سنة 1947 مدير صحفى لحكومة بورما بعد كده  بعام عُين وكيل لوزارة الاعلام وفى سنة 1953 عُين امين للمشاريع فى مكتب رئيس الوزرا البورمي. اتجه  بعد كده للسلك الدبلوماسى وفى نفس الوقت كان مستشاراً لرئيس وزرا بورما، وفى الفترة ما بين 1957 و 1961اشتغل ممثل دائم لبورما فى الامم المتحدة برتبة سفير وفى تلك الفتره ترأس وفود بورما فى دورات الجمعيه العامه, و فى سنة 1959 فى نفس فترة اجتماعات الدورة الرابعة عشر للجمعية العامة خدم بوصفه نائب من نواب رئيس الجمعيه العامه. وفى سنة 1961 ترأس او ثانت لجنة الامم المتحده للمصالحه فى الكونغو وترأس لجنة صندوق الامم المتحده للمشاريع الانتاجيه.

فى 3 نوفمبر 1961، وبعد موت داج همرشولد المفاجئ فى حادثة طائرة، عُين او ثانت امين عام للامم المتحده بالانابة بعد ما اختارته الجمعيه العامه بالاجماع بناء على توصية من مجلس الامن لكى يكمل المدة المتبقية لـ داج همرشولد, وفى 30 نوفمبر 1962 اختارته الجمعيه العامه بالاجماع امين عام للامم المتحده لفتره تنتهى فى 3 نوفمبر 1966.

بعد نهاية فترته الاولى مددت الجمعيه العامه خدمته كأمين عام للأمم المتحده لفتره ثانية تنتهى فى 2 ديسمبر 1971 بناء على توصيه بالاجماع من مجلس الامن. فاستمر فى منصبه لغاية 31 ديسمبر 1971. حصل يوثانت على اكثر من دكتوراة فخرية من جامعات كثيرة فى العالم. و بعد ما انتهت فترته التانيه فى 1971 أحيل للتقاعد لحد توفى فى 25 نوفمبر 1974.

مصادر

مصادر 
 ماهر حسن, المصرى اليوم, مؤسسة المصرى اليوم للصحافة والنشر, عدد 1991, 25 نوفمبر 2009.

مواليد 1909
وفيات 1974
بورميين
مرضى السرطان
امين عام الامم المتحده
الامم المتحده
973



مواليد 
 ابو الريحان محمد ابن احمد بيرونى المشهور بـ (البيرونى) ( مدينة خوارزم ، خراسان (توركمينيستان دلوئتى)، 5 سبتمبر 973 - غزنه (افغانيستان دلوقتى )، 13 ديسمبر 1048 ) كان فيلسوف و عالم عربى

وفيات

اهم احداث السنه

مصادر
سلاجقه

السلاچقه Seljuk Empire، و كمان السلچوق، ينتسبوا السلچوق زعيم قبايل الغز الترك. ظهروا فى فارس فى القرن العاشر و اعتنقوا الاسلام. فى سنة 1040 تمكنوا من الانتصار علي جيش جيش الغزنويين قرب ميرف و مد طغرل بك (حفيد سلجوق) سيطرته على فارس و العراق و دخل الي بغداد سنة 1055 و قضى على الدوله البويهيه و اصبحوا الحكام الفعليين للخلافه العباسيه اللى بقت مجرد خلافه اسميه. غزو ارمينيا و بلاد الكرج (چورچيا) و معظم اسيا الصغرى بقيادة الب ارسلان و شنوا غارات على سوريا و هزموا الامبراطور البيزنطى رومانوس الرابع و تمكنوا من اسره سنة 1071 فى معركه تاريخيه مهمه تدعي "معركة ملاذكرد" و قربت جيوشهم من القسطنطينيه عاصمة الامبراطوريه البيزنطيه و شكلوا تهديد عليها وده احد اسباب قيام الحروب الصليبيه بعد ما الامبراطور اليكسيوس الاول استغاث باللاتين الكاتوليك فى غرب اوروبا فانتهز البابا اوربان التانى الفرصه و دشن حمله صليبيه استولت على قونيا عاصمة السلاچقه و فى اسيا الصغرى و انطاكيا و اتجاوزت اسيا الصغرى و استولت على بيت المقدس.

دولة السلاچقه تمتعت باداره منظمه جداً فى عهد ملكشاه (ابن الب ارسلان)، و بنهضه ثقافيه بفضل الصدر الاعظم نظام الملك، و مناللى ساهموا فى هذة النهضه كعمر الخيام اللى عمل بالتقويم الجلالى.

فى القرن الاتناشر تجزات دولة السلاچقه و خرجت منها دول جديده زى الدوله الزنكيه فى سوريا اللى ظهر فيها نور الدين محمود المشهور بانتصاراته على الصليبيين، و امبراطورية خوارزم، و سلطنة الروم (سلطنة قونيا). فى القرن التلاتاشر اكتسح المغول هذة الدول جنكيز خان و خلفائه من امثال هولاكو خان.

لستة الحكام 

 
سلاجقه
سلاجقه
دول اسلاميه
اليكسيوس الاول كومنينوس

أليكسيوس الاول كومنينوس - Ἀλέξιος Α' Κομνηνός - ( اتولد 1048 - اتوفى 15 اغسطس 1118 ) امبراطور بيزنطه ( الامبراطوريه البيزنطيه او الامبراطوريه الرومانيه الشرقيه ). حكم من 4 ابريل 1081 لغاية وفاته فى 15 اغسطس 1118 و كان على عرش القسطنطينيه وقت الحمله الصليبيه الاولى ، مؤسس الاسره الكومنينيه Komnenian dynasty ، و ابو الاميره المؤرخه انا كومنينا اللى أرخت لفترة حكمه فى كتابها المهم الكسيادا " ( Αλεξιάδα ). امبراطور بيزنطه كان كمان بيعتبر شخصيه مقدسه بوصفه رئيس الكنيسه البيزنطيه ( اليونانيه ).

اتولد أليكسيوس فى عيله بيزنطيه غنيه و مرموقه و بعد ما خلص تعليمه العسكرى ( 1068 - 1081 ) استولى على عرش بيزنطه سنة 1081 فى ظروف وحشه كانت احوال الامبراطوريه البيزنطيه عماله تتدهور بسبب توسع السلاجقه اللى احتلو اراضى البيزنطيين فى اسيا الصغرى و هجمات قبايل الترك و هجمات النورمانديين اللى استولو على اراضى الامبراطوريه فى ايطاليا و حاولو يستولو على اراضيها فى اوروبا ، لكن اليكسيوس قدر يسيطر على الأوضاع و يهزم النورمانديين الطليان و القبايل التركيه ويدخل فى معاهدات مع السلاجقه اللى كانو قربو جداً من القسطنطينيه عاصمة مملكته ، لكن مشكلته الكبيره حصلت بعد ما استعان باللاتين فى غرب اوروبا و كان غرضه انهم يبعتوله مساعدات عسكريه و مرتزقه عشان يصد السلاجقه و القبايل التركيه لكن البابا اوربان التانى انتهز الفرصه و راح مدشن الحركه الصليبيه ضد المسلمين فى شرق البحر المتوسط فاتدفقت جيوش اللاتين على اراضى الامبراطوريه البيزنطيه و هى فى طريقها للشرق و خربو مدنها و كنايسها و بقو مصدر تهديد كبير على الامبراطوريه و دخل معاهم اليكسيوس فى مناورات سياسيه و عسكريه. قدر اليكسيوس انه يحمى عاصمة السلاجقه قونيا اللى كان فيها سكان يونانيين من الصليبيين و استسلمت له المدينه بدل ما تستسلم للصليبيين اللى كانو ناويين يعملو فيها مدبحه كبيره فأتدهورت علاقتهم بيه اكتر و زاد كرههم ليه.  رغم الصعوبات و الظروف اللى واجهها اليكسيوس كان سياسى محنكاشتغل لما فى وسعه لحمايه الامبراطوريه اللى فى الاخر بعد وفاته بحوالى قرن هاجمها الصليبيين و دمروها و استولو عليها وقت الحمله الصليبيه الرابعه سنة 1204.

شوف كمان 
الاباطره البيزنطيين

مصادر 

 (انا كومنينا) Anna Komnene, The Alexiad, Penguins Books 2003
 (ستيفين رونسيمان)Runciman, Steven, A history of the Crusades (3 parts). Penguin Books, 1987

الامبراطوريه البيزنطيه
بيزنطيين
اليكسيوس 1
الحمله الصليبيه الاولى
الحروب الصليبيه
مواليد 1048
وفيات 1118
مواليد فى استانبول
ناجى حبيب

ناجي حبيب (اتولد فى القاهرة 5 اغسطس 1952 ) استاذ الجراحة ،إمبريال كوليدج لندن رائد فى جراحة الكبد والمراره و جراحة اورام الكبد والمراره . دلوقتى بيفوم بابحاث فى الخلايا الجذعية والعلاج الجيني فى كلية امبريال.

ابحاثه 
Professor Nagy Habib

موقعه 
Professor NAGY A HABIB
فشل كبدي

مواليد 1952
اطبا مصريين
اقباط
اقباط المهجر
مصريين عاشو فى المملكه المتحده
بريطانيين من اصل مصرى
امبراطورية نيقيا

امبراطورية نيقيا او امبراطورية نيقيه ، او امبراطوريه نيقيا البيزنطيه  ( باليونانى : Βασίλειον τῆς Νίκαιας ) - ( بلاد الأشكرى فى المصادر التأريخيه المصريه فى العصر المملوكى) ( استمرت من 1204 لغاية 1261 ).

بعد الحمله الصليبيه الرابعه اللى هاجمت القسطنطينيه اتجزأت الامبراطوريه البيزنطيه و اسس الصليبيين فى القسطنطينيه الامبراطوريه اللاتينيه فى قسطنطينيه.

نيقيا كانت من اجزاء الامبراطوريه البيزنطيه فى شرق غرب اسيا الصغرى و اسسها تيودور لاسكاريس و وسع خلفائه حدودها على حساب الترك السلاجقه و حالفو البلغار ضد أبيروس و حاربو الصليبيين اللاتين بنجاح. فى سنة 1259 استولى ميخائيل التامن على عرش نيقيا و فى سنة 1261 قدر يسترد القسطنطينيه من الصليبيين و رجع الامبراطوريه البيزنطيه. اللاسكاريين امبراطرة نيقيا حالفو الظاهر بيبرس فى مصر و كانت علاقاتهم كويسه جداً مع مصر.

نيقيا
نيقيا
دول مسيحيه
مراد وهبه

مراد وهبة جبران بروفيسور و استاذ الفلسفه فى جامعة عين شمس

اتولد فى 13 اكتوبر 1926 فى مدينة أسيوط فى مصر. درس الفلسفة فى جامعات القاهرة و عين شمس، واخد الدكتوراة من جامعة اسكندرية .

فيلسوف مصري كبير. بيكتب كتير عن العلمانية والتنوير. منذ زمن بيحاول تأسيس مفهوم العلمانية فى مصر والبلاد العربية.

هو بروفيسور وأستاذ الفلسفة فى جامعة عين شمس وعضو فى مجموعة من الأكاديميات والمنظمات الدولية الكبيرة بيرأس الجمعية الدولية لابن رشد والتنوير، ومذكور ضمن موسوعة الشخصيات العالمية حيث يعتبر من بين ال500 شخصية الأكثر شهرة فى العالم.

وعضو فى عدة منظمات دولية منها الأكاديمية الانسانية والاتحاد الدولي للجمعيات الفلسفية اضافة الي المجلس الأعلى للثقافة المصري.

يعرف عن الدكتور مراد وهبة أنه بيدعو كتير لضرورة احياء فلسفة ابن ر شد بوصفها " ..أداة لجسر الهوة بين الغرب والمجتمع الاسلامي بعد أحداث الحادي عشر من سبتمبر ونجاح ابن رشد فى البيئة الأوربية من خلال فلسفة 'الرشدية اللاتينية' اللى أسهمت كثيرا فى تأسيس العقلانية الأوروبية، وما تولد عنها من اصلاح ديني فى القرن ال 16، وتنوير فى القرن ال 18 حيث وظفت بشكل واسع آراء ابن رشد الداعية الى اعمال العقل فى فهم النص وفي الحوار الايجابي بين الناس، كما أنه من أبرز الناس اللي بيتكلموا ويدعوا الى تأسيس العلمانية فى الفكر العربي.

كتبه 

 المذهب فى فلسفة برجسون ( 1960)
 محاورات فلسفية فى موسكو ( 1977 )
 فلسفة الابداع ( 1996 )
 مستقبل الأخلاق ( 1997 )
 جرثومة التخلف ( 1998 )
 ملاك الحقيقة المطلقة ( 1998 )
 الاصولية و العلمانية ( 2005 )

مواليد 1926
اقباط
اشخاص من محافظه اسيوط
ناس من مدينة اسيوط
كتاب مصريين
مفكرين مصريين
اكاديميين مصريين
فلسفه
مقالات مختاره
متعلمين فى جامعة القاهره
1366



مواليد 

 الملكه ان من بوهيميا

وفيات

اهم احداث السنه

مصادر
1421



مواليد 

 كارلوس الرابع ملك نافارا

وفيات

اهم احداث السنه

مصادر
نيقيا

نيقيا او نيقيه - باليونانى : Νίκαια ‍، بالانجليزي Nicaea - ( مدينة ازنيك فى توركيا دلوقتى ) ، مدينه قديمه فى اسيا الصغرى اتأسست فى القرن الرابع قبل الميلاد و بقت مركز تجارى مهم فى 
. اشتهرت بالمجمع المسيحى المقدس اللى انعقد فيها سنة 325 و اتعرف باسم مجمع نيقيا. فضلت مدينه مزدهره فى فترة العصور الوسطى و كانت من المدن البيزنطيه المهمه.استولى عليها الترك السلاجقه و بقت عاصمه لسلطنة الروم. فى سنة 1097 وقت الحمله الصليبيه الاولى حاصرها الصليبيين لكن الامبراطور البيزنطى اليكسيوس الاول قدر يستولى عليها قبلهم بعد ما استسلمت ليه فقدر بكده انه يمنع الصليبيين من تخريبها و عمل مدبحه فيها. فى سنة 1204 بقت عاصمة امبراطورية نيقيا.

معرض صور 

العصر الرومانى
مدن تركيا
مدن قديمه
مادلين موراى اوهير

مادلين موراى أوهير  (13 ابريل 1919 - 29 سبتمبر 1995) كانت ملحده امريكية ومؤسسة منظمة الملحدين الامريكيين ورئيستها من 1963 لحد 1986. ابنها جون جارث موراى، كان رئيس للمنظمة من 1986 لحد ما مات مقتول سنة 1995 هو ومادلين وحفيدتها روبين موراى أوهير.

مصادر 

مواليد 1919
وفيات 1995
ملحدين امريكان
ناس اتقتلو فى تكساس
سيسيليا

سيسيليا (بالطليانى و السيسيلى Sicilia - و بتتنطق باللغتين ، بالعربى صقليه)، جزيره على شكل مثلث فى البحر المتوسط فى جنوب ايطاليا و بيفصلها عنها مضيق مسينا. عاصمتها بالرمو. اكبر جزيره فى البحر المتوسط بمساحة 25.708 كم مربع و سطحها جبلى ماعادا سهل كاتانيا الخصيب. اعلى قممها جبل اتنا . مناخها لطيف و طبيعتها منظرها جميل. بتتمتع بالحكم الذاتى و أهم مواردها الزراعه و بتصدر العنب و البرتقان و الكبريت و السمك.

تاريخ 

زمان استعمرها الفنيقيين و القرطاجيين و اليونانيين و استولى عليها فى سنة 241 قبل الميلاد بعد ما غلبو القرطاجيين فى الحروب البونيه. فى سنة 535 استولى عليها البيزنطيين و غزاها العرب و بربر شمال افريقيا واحتلوها ما بين سنة 837 و 877 و قعدو فيها 263 سنه لغاية ما طردهم النورمان سنة 1091 بقيادة روبرت جويسكارد و اخوه روجر الاول و ازدهرت تحت حكمهم الثقافه و الحضاره و لم يدمروا الوجود [[الاسلام|الاسلامى ولم يعتدوا على حرية عبادة المسلمين اللى بقوا فى الجزيرة. اتنقلت لحكم عيلة هوهنشتاوفن بعد جواز الاميره كنستانس من الامبراطور هنرى الساتت و وصلت لذروتها الثقافيه و الاقتصاديه فى عهد فريدريك التانى ( حكم 1197 - 1250 ). بعد ما انتصر بابا الكاتوليك على الامبراطوريه الرومانيه المقدسه ادا عرشها لعيله أنجو اللى ثار عليها الصقليين و اختارو ملك ارجوان عشان يحكمهم بعد صلاة الغروب السيسيليه, اتدهورت احوال سيسيليا تحت حكم الأسبان و فى سنة 1713 اتعمل صلح اوترخت و و اتمنحت لمملكة سافوى اللى استبدلت بيها سردينيا من النمسا سنة 1720. بعد حرب الوراثه البولنديه اتنقلت سنة 1735 لعيله بوربون الاسبانيه و انضمت سنة 1816 لنابولى فى مملكة الصقليتين و واجه الملوك البوربون الثورات اللى قامت ضدهم بعنف جامد لغاية ما فتحها جاريبالدى سنة 1860 و اتحدت مع ايطاليا. وقت الحرب العالميه التانيه وقعت فى ايد الحلفا فى اغسطس 1943 بعد قتال شرس. بعد ما خلصت الحرب اتمنحت الحكم الذاتى فى سنة 1947.

لينكات برانيه

مصادر 

الرومان
جزر
بلاد
نوال السعداوى

نوال السعداوى (اتولدت فى قرية كفر طحلة التابعة لمدينة بنها فى محافظة القليوبيه يوم 27 اكتوبر 1931)، طبيبه و مفكره و روائيه مصريه بتدافع عن حقوق الانسان. اتولدت فى القاهره، و اتخرجت من كلية الطب جامعة القاهره فى ديسمبر 1954 تخصص امراض صدريه. فى سنة 1955 اشتغلت طبيبة امتياز فى مستشفى القصر العينى لكن اتفصلت بسبب افكارها و كتاباتها.

فى 6 سبتمبر 1981 اتقبض عليها مع عدد من المفكريين و الصحفيين و اضطرت تخرج من مصر و تعيش فى الخارج بعد ما صعب عليها عرض افكارها فى مصر و تعرضها لضغوط من المتطرفين الدينيين اللى كمان رفعو عليها قضية حسبه عشان تفصلها عن جوزها بحجة انها "كافره" و اتهموها باهانة الاديان و هددوها بالقتل و اترفعت عليها قضيه بسبب ارائها اللى بتدافع فيها عن حقوق المراه. مع انها ممكن تعيش فى الخارج و تعرض كل ارائها بكل حريه لكن فضلت تعود مصر لعرض افكارها على المصريين مباشرة فرفعو عليها قضية اسقاط الجنسيه المصريه عنها عشان تطفش من مصر زى ما حصل للمفكر نصر حامد ابو زيد.

من اراء المفكره نوال السعداوى اللغه العربيه منحازه للراجل على حساب الست. و بتفضل استخدام مصطلح "مجتمع مدنى" عن "مجتمع علمانى"، و بتقول ان العالمانيه الصحيحه هى اننا نبعد الدين عن النقاش العلمى والفلسفى والفكرى والقانونى.

بتقود حمله عالميه بتضم ادباء و مفكرين من معظم بلاد العالم اسمها "التضامن العالمى لمجتمع مدنى" اللى من اهدافها مقاومة قهر الانسان و مناهضة اى دوله تقوم على اساس دينى.

نشرت كتب كتيره و فيه كتب منها اتمنعت من النشر فى مصر و اترجمت كتبها للغات كتيره.

اتكرمت نوال السعدواى فى بلاد كتيره و اخر الجوايز اللى حصلت عليها كان فى 7 نوفمبر 2009 و هى جايزة الكاتب الافريقى اللى بتتمنح بقرار من الاتحاد الافريقى لابرز كتاب افريقيا.

الزوج التالت ليها هو شريف حتاته الطبيب والكاتب.

الوفاة 
توفت فى القاهره 21 مارس 2021 عن عمر 90 سنه

مؤلفاتها و دراساتها 

 مذكرات طبيبة 1960
 موت الرجل الوحيد على الارض 1974
 الشقة رقم 112 (قصة تمثيلية للتليفزيون)
 الحب فى زمن النفط
 سقوط الامام (روايه) 1987
 مذكراتى فى سجن الستات
 الاغنية الدائرية
 رحلاتى فى العالم
 قضايا المراة والفكر والسياسة
 توام السلطة والجنس
 معركة جديدة فى قضية المراة
 قضايا المراة المصرية السياسية والجنسية
 عن المراة
 عن المراة والدين والاخلاق
 الوجه العارى للمراة العربية
 المراة والصراع النفسي
 المراة والغربة
 الانسان اثنى عشر امراة فى زنزانة
 ايزيس
 كانت هى الاضعف
 تعلمت الحب
 ادب ام قلة ادب
 حنان قليل
 موت معالى الوزير سابقا
 لحظة صدق
 امراتان فى امراة
 الخيط وعين الحياة
 الرواية (روايه)
 المراة والجنس 1969
 الانثى هى الاصل 1971
 الرجل والجنس 1973
 الوجه العارى للمراة العربية 1974
 الزرقاء (مسرحية)
 الاطفال يغنون للحب (مسرحية)
 الحاكم بامر الله (رواية)
 الصورة الممزقة (رواية للتليفزيون)
 المراة والصراع النفسى 1975
 امراة عند نقطة الصفر 1973
 اوراقى حياتي 2000
 الاله يقدم استقالته فى اجتماع القمة 2006 (اتمنع من النشر فى مصر)
 زينة 2009

شوف كمان 
 لستة الكتاب المصريين
 التضامن العالمى لمجتمع مدنى
 الاطباء الادباء

نوتات

لينكات خارجيه ليها علاقه بالموضوع 
 موقع الدكتوره نوال السعداوى ...
 نوال السعداوى : كاتبة تحارب بالقلم حزب التخلف العربى ...
 نوال السعداوى تعلن عن قيام دولتها المدنية ...

طبيبات مصريات
كاتبات مصريات
نسويين مصريين
ادبا مصريين
ناشطين مصريين
ملحدين مصريين
روائيين مصريين
منتقدين للاسلام
مناضلين و مؤيدين لحقوق الأقباط
قليوبيين
ناس من بنها
مصريين مع ثورة 25 يناير
دارسين فى جامعة كولومبيا
دارسين فى جامعة ديوك
متعلمين فى جامعة القاهره
طبيبات
محمد التابعى

محمد التابعي محمد وهبة صحفي مصري مشهور,اتولد فى 18 مايو سنة 1896 علي شاطئ بحيرة المنزله مصيف الجميل , مدينة بورسعيد، اسس مجلة اخر ساعة ولقبوه امير الصحافة.

 حصل علي ليسانس الحقوق فى سنه1923
بدأ يكتب مقالات فنية سنه 1924 فى جريدة الاهرام تحت اسم'حندس'
 اسس مجلة اخر ساعة الشهيرة سنه 1934
 شارك فى تأسيس جريدة المصري مع محمود ابو الفتح و كريم ثابت
 توفي فى 24 ديسمبر سنة 1976

شويه من اعماله 

 بعض من عرفت 1950
 من أسرار الساسة و السياسة 1959
 أسمهان تروى قصتها 1961
 الوان من القصص 1964
 أحببت قاتلة 1966
  لما نحب 1969
 لماذا قتل 1969
 ليلة نام فيها الشيطان 1969
 جريمة الموسم 1960
 صالة النجوم 1970
 رسائل و اسرار 1970
 حكايات من الشرق والغرب 1972

قصص افلام سينيمائية، مسرحيات و مسلسلات تلفزيونية 

 نورا: بطولة كمال الشناوى و نيللى و عادل ادهم
  لما نحب: بطولة رشدى اباظه و ناديه لطفى
 عدو المرأة: بطولة نادية لطفى و لولا صدقى
 فيلم مصري فى لبنان بطوله كمال الشناوى نور الهدى لولا صدقى الياس مؤدب واخراججياني فيرنتشو سنه 1952
 سيناريو فيلم "صوت من الماضى" بطولة احمد رمزى ، ايمان ، امينه رزق و عبدالوارث عسر
 مسلسل جريمة الموسم فى التلفزيون المصري بطولةعادل أدهم
 مسرحية ثورة قرية (كتبت سنة 1933) بطولة صلاح قابيل، رشوان توفيق،عزت العلايلى و عادل امام و اخراج حسين كمال.
 مسرحية "لما نحب" اعداد د. سمير سرحان و محمد عدل

مواليد 1896
وفيات 1976
صحفيين مصريين
كتاب مصريين
بورسعيديه
صالح عبد الحى

صالح عبد الحى ( 1896 - 1962 ) ، مغنى مصرى من اشهر مغنيين مصر القدام. قضى نص قرن فى الغنا و كان بيتميز بحلاوة الصوت و النفس الطويل و الحرص على تقديم الاغانى المصريه الصميمه فى عصره. اتعلم على ايدين عبده الحامولى و عبد الحى حلمى و سلامه حجازى و ان كان اقل منهم فى العلم باصول الفن الغنائى و قواعد الايقاع و الاداء لكن كان موهوب طبيعى بفن الغنا. بيعتبر الصله الاخيره مابين عهدين من عهود النهضه التجديديه الغنائيه فى مصر و هم عهد عبده الحامولى و محمد عثمان و عهد ام كلثوم و محمد عبد الوهاب. ماتجوزش.

اشهر اغانيه 

 ليه يا بنفسج
 يا حليم الله
 عصر الهوي
 أنا عاشق فؤادى
 ابوها راضى وانا راضى
 عشنا وشفنا
 حبك يا سلام
 جددي يا نفس حظك
 موشح صباح الخير
 موشح يا شادى الالحان
 على خده يا ناس 100 ورده

اسمع 
صالح عبد الحي ليه يابنفسج 1960

شوف كمان 

 رواد الغناء فى القرن 19
 شخصيات مصريه مشهوره

مواليد 1896
وفيات 1962
مغنيين مصريين
ملحنين مصريين
روز اليوسف

روز اليوسف او فاطمة اليوسف ، اسمها الكامل فاطمة محمد محيى الدين يوسف" (طرابلس، لبنان، 1898 - القاهره، مصر، 10 ابريل 1958) ممثلة مسرح و صحفيه عاشت فى مصر و كانت من اصل لبنانى، اتولدت فى لبنان و بعد وفاة امها بعد ولادتها هاجر ابوها محمد محيى الدين يوسف لتركيا.

اصدرت العدد الاول من مجلة روز اليوسف فى القاهره فى 28 اكتوبر 1925 و كتب فيها محمد التابعى و ابراهيم عبد القادر حمزة و محمود تيمور و احمد رامى.

تزوجت روزاليوسف تلات مرات، اول مره من الفنان الكبير زكى طليمات وخلفت منه بنتهم آمال ، و تانى مره من الممثل والمؤلف محمد عبد القدوس سنة 1917 لكنهم انفصلو بعد سنتين وهى حامل فى ابنهم احسان عبد القدوس ، وبعد كده اتجوزت واحد اسمه قاسم امين و ده غير المفكر المشهور قاسم امين اللى طالب بتحرير المرأه .

مواليد 1898
وفيات 1958
صحفيين لبنانيين
لبنانيين عاشو فى مصر
صحفيين مصريين
صحفيات مصريات
مصريين لبنانيين
لبنانيين اتراك
عماد الفايد

عماد الفايد الشهير بدودي الفايد (15 ابريل 1955 - 31 اغسطس 1997) ابن محمد الفايد صاحب محلات "هارودز" البريطانية المشهورة وامه سميرة خاشقجي السعودية أخت تاجر السلاح المليونير المعروف عدنان خاشقجي.

 ارتبط عماد الفايد "دودي" بقصة حب مع اشهر اميرات العالم،الاميرة الراحلة "ديانا اميرة ويلز".
 مات عماد "دودي" مع الاميرة ديانا فى حادثة عربيه ف نفق "ألما" ف باريس ف شهر اغسطس سنه 1997 .

رجال اعمال مصريين
منتجين افلام مصريين
اسكندرانيه
ناس من راس التين
مصريين عاشو فى المملكه المتحده
اشخاص اتورطو فى فضايح جنسية
علاء الاسوانى

علاء الأسوانى ، دكتور أسنان و أديب مصري. ولد فى 26 مايو 1957

 درس ثانوى فى مدرسة الليسيه الفرنساويه فى مصر
 أبوه محام و كاتب روايات
 اخد شهادة الماجستير فى طب السنان من من جامعة ولاية ايلينوى فى مدينة شيكاجو الأمريكية

اعماله 

 جمعية منتظرى الزعيم
 عمارة يعقوبيان - رواية.
 نيران صديقة.
 شيكاجو (رواية)
 يكتب مقالا شهريا فى جورنال العربى الناصري.
 كتب لفترة مقال اسبوعى فى جورنال الدستور (مصر)
 بيكتب دلوقتى مقال اسبوعى فى جورنال المصرى اليوم (مصر)

جوايز 

جايزة برونو كرايسكى

شوف 

الاطباء الادباء

مصادر 

مواليد 1957
اطبا مصريين
كتاب مصريين
ادبا مصريين
ليبراليين مصريين
اسوانيه
نوبيين
مصريين مع ثورة 25 يناير
متعلمين فى جامعة القاهره
رق الحبيب

رق الحبيب

  <div style="padding-right:2px;background:#ffffff;font-size:120%">

كلمات 
رق الحبيب و واعدنى يوم .. و كان له مدة غايب عني

حَرَمت عينى الليل من النوم .. لاجل النهار ما يطمّني

صُعُب عليّ أنام .. أحسن أشوف فى المنام

غير اللى يتمناه قلبي

سِهِرت أستنّاه .. و اسمَع كلامى معاه

و اشوف خياله قاعد جنبي

من كُتر شوقى سبقت عمرى .. و شُفت بكره و الوقت بدري

و ايه يفيد الزمن مع اللى عاش فى الخيال

و اللى فى قلبه شجن .. أنعَم عليه بالوصال

طلع عليّ النهار .. سهران بنور الأمل

و غنّت الأطيار لحن الهوى و الغزل

و فضلت أفكر فى معادى .. و احسب لقربه ألف حساب

و كان كلامى مع صحابى .. عن المحبة و الأحباب

من فرحتى بدى اتكلم .. و أقول حبيبى مواعدني

لكن أخاف ليكون بينهم مظلوم فى حبه يحسدني

هجرت كل خليل ليّ .. و فضلت عايش مع روحي

أحسن يبان شيء فى عينيّه .. من كتر خوفى على روحي

و لما قرّب معاد حبيبى و رُحت أقابله

هنّيت فؤادى على نصيبى من قرب وصله

و لقيتنى طايل من الدنيا كل اللى أهواه

بس اللى كان فاضل ليّ أسعد بلقاه

لما خطر ده على فكرى حيّر أمري

و القرب سبّب تعذيبي

ولقيتنى خايف على عمرى ليروح منّي

من غير ما اشوف حُسن حبيبي

شوف كمان 
ليستة اغانى ام كلثوم

اغانى باللغه المصريه
اغانى ام كلثوم
جددت حبك ليه

جددت حبك ليه
  <div style="padding-right:2px;background:#ffffff;font-size:120%">

كلمات 

جددت حبك ليه ... بعد الفؤاد ما ارتاح

حرام عليك خليه ... غافل عن اللى راح

ده الهجر وانت قريب مني ... كان فيه أمل لوصالك يوم

لكن بعادك ده عني ... خلى الفؤاد منك محروم

يا هل ترى قلبك مشتاق ... يحس لوعة قلبي عليك

ويشعلل النار والأشواق ... اللى طفيتها انت بأديك

دانا لو نسيت اللى كان ... وهان على الهوان

اقدر أجيب العمر منين ... وارجع العهد الماضي

ايام ما كنا أحنا الاتنين ...انت ظالمني وأنا راضي

صعبان علي اقول لك كان ... والحب زي ما كان وأكتر

وأفكرك بليالي زمان ... وأوصف فى جنتها وأصور

انت النعيم والهنا ... وانت العذاب والضنا

والعمر أيه غير دول

أن فات على حبنا ... سنه وراها سنه

حبك شباب على طول

انت اللى فات بنعيمه وراح ... وفات لي طيفه فى خيالي

أسهر معاه الليل سواح ... عايش على العهد الخالي

وأنت اللى فات بضناه وشقاه ... وساب لي ناره فى ضلوعي

ان مر ع الخاطر ذكراه ... تنزل من الوجد دموعي

يا اللى قضيت العمر معاك ... أرضى جفاك واتمنى رضاك

انت النعيم والهنا ... وانت العذاب والضنا

والعمر أيه غير دول

أن فات على حبنا ... سنه ورا سنه

حبك شباب على طول

يا اللى هواك فى الفؤاد ... عايش فى ظل الوداد

انت الخيال والروح ... وانت سمير الأمل

ييجي الزمان ويروح ... وانت حبيب الاجل

وأزاي أقول لك كنا زمان ... والماضي كان فى الغيب بكره

واللي أحنا فيه دلوقت كمان ... ح يفوت علينا ولا ندري

ولما أكون وياك ... هايم فى بحر هواك

ما اعرفش أيه فات من عمري ... أن كان رضا او كان حرمان

وافضل وبس انت فى فكري ... يا اللى بحبك زي زمان

انت النعيم والهنا ... وانت العذاب والضنا

والعمر أيه غير دول

أن فات على حبنا ... سنه ورا سنه

حبك شباب على طول

شوف كمان 
ليستة اغانى ام كلثوم

اغانى باللغه المصريه
اغانى ام كلثوم
سهران لوحدى

سهران لوحدى

كلماتها 
 
سهران لوحدي أناجي طيفك الساري

سابح فى وجدي ودمعي ع الخدود جاري

نام الوجود من حواليا وأنا سهرت فى دنيايا

أشوف خيالك فى عنيا واسمع كلامك ويايا

اتصور حالي ايام و ليالي مرت على بالي

ما بين نعيمي وانس الروح ساعة رضاك....

وبين عدابي و طول النوح ايام جفاك

كل اللى شفته خطر على البال وعشت فيه هايم ولهان

ولما بعدك عني طال حنيت لأيام الهجران

سهرت وحيد والفكر شريد

أتصور حالي ... ايام وليالي مرت على بالي

يا اللى رضاك أوهام.. والسهد فيك أحلام

حتي الجفا محروم منه ياريتها دامت ايام

كان عهد جميل حاسد وعزول

والبال مشغول

راحت عوازلي و حسادي وطفيت النار ...

يااللي صبرت على بعادي وأنا عقلي احتار ...

لا يوم وصالك ... هناني

ولا هجر منك ... بكاني

يا طول عذابي وحرماني

سهران لوحدي أناجي طيفك الساري

سابح فى وجدي ودمعي ع الخدود جاري

شوف كمان 
ليستة اغانى ام كلثوم

اغانى باللغه المصريه
اغانى ام كلثوم
دنيا جديده (اغنيه)

اغنية دنيا جديده

كلمات الاغنيه 

دنيا جديد علينا سعيده توعد قلبي بحب جديد

شفتك فيها وانت ماليها بكلمه وضحكه وفرحه وعيد

حب معايا وقول ويايا ياللا نحب احنا الاتنين

مهما تعبنا نلاقي قلوبنا واحشها تحب مع العاشقين

ودع ماضي سرق ع الفاضي شهور وسنين من عمر حزين

احسن فكره نقابل بكره بفرحه جديده على القلبين

صوت ينادينا من ليالينا يزود ع العشاق اسمين

صفحه جديده علينا سعيده تنور بالافراح عمرين

ايامنا تودينا ع الحب ونحتار

ونخاف يلعب بينا بين جنه وبين نار

وانا حسيت فى عنيك عمري ندرته اليك

واما باقرب فجاة بتهرب من قبل المشوار

دنيا جديد علينا سعيده توعد قلبي بحب جديد

شفتك فيها وانت ماليها بكلمه وضحكه وفرحه وعيد

حب معايا وقول ويايا ياللا نحب احنا الاتنين

مهما تعبنا نلاقي قلوبنا واحشها تحب مع العاشقين

ودع ماضي سرق ع الفاضي شهور وسنين من عمر حزين

احسن فكره نقابل بكره بفرحه جديده على القلبين

صوت ينادينا من ليالينا يزود ع العشاق اسمين

صفحه جديده علينا سعيده تنور بالافراح عمرين

افرح ياللا معايا واضحك مهما تشوف

اصل الدنيا مرايه واحنا عليها ضيوف

حتشوف صورتك فيها مهما كدبت عليها

دنيا الحب دي عايزه القلب اللى مايعرفش الخوف

دنيا جديد علينا سعيده توعد قلبي بحب جديد

شفتك فيها وانت ماليها بكلمه وضحكه وفرحه وعيد

حب معايا وقول ويايا ياللا نحب احنا الاتنين

مهما تعبنا نلاقي قلوبنا واحشها تحب مع العاشقين

ودع ماضي سرق ع الفاضي شهور وسنين من عمر حزين

احسن فكره نقابل بكره بفرحه جديده على القلبين

صوت ينادينا من ليالينا يزود ع العشاق اسمين

صفحه جديده علينا سعيده تنور بالافراح عمرين.

لينكات برانيه 
 تحميل الاغنيه 

اغانى باللغه المصريه
اغانى فايزه احمد
انا فى انتظارك

انا فى انتظارك

كلماتها 
 
أنا فى انتظارك خليت

أنا فى انتظارك خليت، ناري فى ضلوعي وحطِّيت

ايدي على خدِّي وعدِّيت، بالثانية غيابك ولا جيت

يا ريت يا ريت يا ريت يا ريت يا ريت يا ريت يارتني

ياريتني.. يا ريتني عمري ما حبيت

عايزة اعرف لا تكون غضبان، او شاغل قلبك انسان

خليتني من يأسي أقول، الغيبة دي غيبة على طول

واتفكّر ايه اللى جنيت، من ذنبِ يسيئك ما لقيت

يا ريت يا ريت يا ريت يا ريت يا ريت يارتني

ياريتني.. يا ريتني عمري ما حبيت

اتقلب على جمر النار، واتشرد ويَّا الافكار

النسمة، أحسبها خطاك .. والهمسة أحسبها لغاك

على كده أصبحت وأمسيت، وشافوني وقالوا اتجنيت

يا ريت يا ريت يا ريت يا ريت يا ريت

يا ريتني.. يا ريتني عمري ما حبيت

توعدني بسنين وأيَّام، وتجيني بحجج وكلام

وتسلِّم وتمرِّ قوام او تخلف وتقول لي نسيت

يا ريت يا ريت يا ريت يا ريت يا ريت

يا ريتني.. يا ريتني عمري ما حبيت

شوف كمان 
ليستة اغانى ام كلثوم

اغانى باللغه المصريه
اغانى ام كلثوم
حب ايه

حب ايه
  <div style="padding-right:2px;background:#ffffff;font-size:120%">

كلمات 
 
حـب ايه اللي انت جاي تقول عليــه

انت عارف قبله معنى الحب ايه

لما تتكلم عليه لما تتكلم عليه

حب ايه اللي جاي تقول عليه

انت ما بينك وبين الحب دنيا

دنيا ما تطولها ولا حتى فخيالك

اما نفس الحب عندي حاجه تانيه

حاجه اغلى من حياتي ومن جمالك

انت فين والحب فين

ظالمه ليه دايما معاك

ده انت لو حبيت يومين
 
كـان هواك خلاك ملاك

ليه بتتجنى كده ع الحب ليه
  
انت عارف قبله معنى الحب ايه

حب ايه اللي جاي تقول عليه

كنت بخلص لك في حبي بكل قلبي

وانت بتخون الوداد مـن كل قلبــــك

بعت ودي بعت حبـي ليه بعت قلبـي
 
بعتني وفاكرني ليه اشتاق لقربك ليه

انت فين والحب فيـن

ظالمه ليه دايما معاك ...

ياما طول عمري رضيت منك اسيه
 
لما ذاب املي وانا باتمنى ودك

كل شكوى كنت بتشوفها فعنيه

وانت في قربك ناسيني زي بعـــدك

 
انت فين والحب فين

ظالمه ليه دايما معاك ...

شوف كمان 
ليستة اغانى ام كلثوم

اغانى باللغه المصريه
اغانى ام كلثوم
هلت ليالى القمر

هلت ليالى القمر

  <div style="padding-right:2px;background:#ffffff;font-size:120%">

الكلمات 

هلت ليالي القمر تعال نسهر سوا فى نور بهاه

يحلي ما بينا السمر ويطول

حديث الهوى سر الحياة

يصعب عليه تفوت لياليه

من غير ما شوف حسنك جنبي

وبات على الايام أراعيه واشوفه يكبر مع حبي

افضل أعد الليالي وأقول وصالك قريب

وبات أصور فى حالي لما ألاقي الحبيب

أقول أقابلك فين وابدا كلامي منين

ولما أشوفك يروح مني الكلام وأنساه

من فرحة القلب ساعة ما يلاقيك وياه

وافضل أعد الليالي واقول وصالك قريب

وأبات اصور فى حالي لما الاقي الحبيب

هلت ليالي القمر تعال نحي السهر

ما أحلى القمر على شط النيل

والجو رايق وهادي

تعال نسهر طول الليل وافرح واهني فؤادي

وأنعم بقربك والبدر بادي واسعد بحبك والورد نادي

الموج يناجي النسيم والجو ردد رنانا

واحنا فى ظل النعيم يحكى له قصة هوانا

وافضل أعد الليالي وأقول وصالك قريب

وأبات أصور فى حالي لما ألاقي الحبيب

ياللي القمر من بهاك نور فى قلبي سناه

تعالى جدد صفاه تروق وتحلى الحياة

ما بين جمالك وبين جماله

وبدع حسنك و طيف خياله

اسبح فى دنيا الخيال اهني قلبي وعنيه

وأشوف بعيني الوصال والبدر شاهد عليه

الموج يناجي النسيم

يحكيله قصة هوانا

واحنا فى ظل النعيم

والجو ردد لقانا

افضل أعد الليالي وأقول وصالك قريب

وأبات أصور فى حالي لما ألاقي الحبيب

شوف كمان 
ليستة اغانى ام كلثوم
 فرقه ام كلثوم

اغانى باللغه المصريه
اغانى ام كلثوم
كنيسة كوليجيات نيويورك

كنيسة كوليجيات نيو يورك The Collegiate Church of New York ، اقدم كنيسه بروتستانتيه اصلاحيه فى امريكا ، انشأها الهولندين سنة 1628 فى نيو امستردام اللى بقت دلوقتى نيو يورك. الكنيسه دلوقتى ليها اربع مبانى كنسيه فى منطقة نيو يورك هى كنيسة ويست ايند ، و كنيسة ماربل ، و كنيسة فورت واشنطن ، و كنيسة ميدل.

فى 27 نوفمبر 2009 قدمت الكنيسه اعتذارها للهنود الحمر و بكده بقت اول كنيسه فى امريكا تعتذر عن الجرايم والمدابح اللى ارتكبت فى حق الهنود الحمر من ربعميت سنه لما نقلت الكنايس المسيحيه الهنود الحمر و تم دبحهم بلا رحمه. المبجل روبرت شيس Rev. Robert Chase اعتذر للهنود الحمر من قبيلة اللينيب the Lenape tribe بقوله : " احنا استولينا على مصادر أكلكم ، و أجرمنا فى حق أجدادكم و ما احترمناش ثقافتكم " ، وكمل : " بألم، احنا كنيسة كوليجيات فاكرين دورنا فى الأحداث دى".

لينكات خارجيه لها علاقه بالموضوع 
 موقع كنيسة كوليجيات نيو يورك 
 كنيسه بروتيستانتيه تعتذر عن دبح سكان امريكا الاصليين
 كنيسه بروتيستانتيه تعتذر لسكان امريكا الاصليين عن طريقة معاملتهم من 400 سنه 

مسيحيه
بروتيستانت
امريكا
قهر
كنايس
كنايس امريكا
سايل

سايل هوا حالة من حالات المادة وهوا مايع ليه حجم سابت لما تكون درجة الحرارة والضغط سابتين. السايل بياخد شكل الحاجة اللى محطوط فيها(كوباية او جردل مسلن) وكمان بيضغط على سطح الحاجة دى بنفس الطريقة اللى بيضغط بيها السايل على اع حاجة محطوطه جواها. الضغط ده بيتنقل من غير ما ينقص فى كل الاتجاهات.

لو فيه سايل فى حالة استقرار فى مجال جذب متجانسة فان الضغط p عند اى نقطة نجيبه بالعلاقة:

حيث  هى كثافة السايل(بنفترض انها سابته), z هيا عمق النقطة -بعيده اد ايه من السطح- لازم نلاحظ ان المعادلة دى بتفترض ان الضغط عند سطح البحر بيساوى صفر بالتناسب معا مستوى السطح.

للسوايل خصايص بتميزها زى: خاصية التوتر السطحى, الخاصية الشعرية, كمان السوايل بتمدد بالتسخين وبتنكمش بالتبريد. كمان الاجسام اللى بتحط فى السوايل بتتعرض لظاهرة الطفو.

ومن خلال التقطير التجزيئى ممكن نفصل السوايل عن بعضها لما تتبخر لما توصل لنقطة الغليان.

ولازم نلاحظ ان الازاز فى درجة الحرارة العادية مش سايل فائق التبريد ولكنه فى حالة صلبة.

فيزيا
صلب

صلب هيا حالة من حالات المادة بتتميز بمقاومتها الشديدة اوى للتشويه وتغيير الحجم. ولما نشوف المادة الصلبة تحت المكروسكوب نقدر نحدد تلت خصايص ليها وهيا:

 الذرات او الجزيئات اللى بتتكون منها المادة الصلبة بتتواجد فى صورة قريبة اوى من بعضها ودا بيديها الصلابة.
 العناصر الصلبة ليها مكان سابت فى الفراغ بالنسبة لبعضها عشان كده المواد الصلبة ناشفة(صلبة) ولما نطبق عليها قوة كافية الخصايص دى بتختفى والتغيير ده بيسبب تشوه دايم.
 عشان كل مادة صلبة ليها طاقة حرارية فان ذراتها بتتهز. بس الاهتزازات دى سريعة وزغيرة اوى وما ينفعش نلاحظها فى الظروف العادية.

المواد الصلبة ممكن نقسمها لـ:
 المعادن.
 البوليمرات.
 المركبات.
 المواد الحيوية(Biomaterials).
 اشباه الموصلات(Semiconductors).

فرع الفيزيا اللى بيتعامل مع المواد الصلبة اسمه فيزيا الجوامد وده نوع من انواع فيزيا المواد المكثفة. علم المواد بيهتم اصلن بخصايص المواد الصلبة زى قوة الشد وتحويل المواد من صورة للتانية وده بيخليه يتداخل مع فيزيا الجوامد. كيميا الجوامد كمان بتتداخل معاهم.

فيزيا